THAI ลงนามสัญญาซื้อขายบัตรโดยสารลูกค้าใหม่ 18 ราย หวังเพิ่มรายได้กว่า 140 ลบ.
THAI ลงนามสัญญาซื้อขายบัตรโดยสารลูกค้าภาคธุรกิจใหม่ 18 องค์กร เพิ่มรายได้กว่า 140 ลบ.
27 ส.ค. 2558

นายจรัมพร โชติกเสถียร กรรมการผู้อำนวยการใหญ่ บริษัท การบินไทย จำกัด (มหาชน) หรือ THAI ได้เป็นประธานในพิธีลงนามสัญญาซื้อขายบัตรโดยสารลูกค้าภาคธุรกิจกับผู้บริหารระดับสูงขององค์กรชั้นนำที่เป็นลูกค้าภาคธุรกิจซึ่งเป็นกลุ่มลูกค้ารายใหม่ จำนวน 18 องค์กร อาทิ บริษัท วอลเลเนียส วิลเฮล์มเซ่น โลจิสติกส์ บิสซิเนส ซัพพอร์ท จำกัด บริษัท แซดเอฟ เลมฟอร์เดอร์ จำกัด บริษัท วาลเมท จำกัด และบริษัท เอสดีเอส อินเตอร์เนชั่นแนล กรุ๊ป จำกัด เป็นต้น พร้อมด้วยตัวแทนจำหน่ายบัตรโดยสารจำนวน 10 บริษัท
โดยการลงนามในครั้งนี้ เพื่อเป็นการขยายฐานลูกค้าภาคธุรกิจให้ครอบคลุมทุกกลุ่มธุรกิจตามนโยบายการสร้างรายได้ของบริษัทฯ โดยปัจจุบันบริษัทมีลูกค้าภาคธุรกิจกว่า 456 ราย คาดว่าการลงนามกับลูกค้า 18 องค์กรในครั้งนี้ บริษัทจะมีรายได้กว่า 140 ล้านบาท